《用韵谢湖州总管李才甫附周汉东寄声》
元代·方回

文章太守与谁游，山水江南第一州。
试向清风明月内，得非与可子瞻不。
生徒时喜高轩过，英俊多蒙□□□。
冷掾能言修学事，殿堂新葺更书楼。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。